हिमाचल के समाज में जातिवाद पर चुप्पी संपूर्ण है. इसकी एक वजह देव परंपरा में गहरी आस्था है. प्रदेश के एक बड़े हिस्से में देवता हर इंसान की ज़िंदगी में सुबह-शाम पूजी जाने वाली मूर्तियों से कहीं ज़्यादा जीवंत भूमिका निभाते हैं. मज़ेदार बात ये है कि जिन मामलों में सहूलियत हो उनमें इंसान देवता को हमेशा मनाते आए हैं. उनकी मर्ज़ी के खिलाफ़ भीड़ और धूल से भरे मेलों में ले जाना, आमदनी के लिए उनके सदियों से सहेजे मंदिरों का बाज़ारीकरण, देवताओं की कमेटी में पुजारी से लेकर भंडारी तक के चयन में देवताओं से ज़्यादा इंसानों की ही चलती है.